स्कूल चलें हम अभियान को लेकर निकाली गई प्रभात फेरी
निरसाउत्तर पंचायत के पंचायत प्रतिनिधियों स्कूली बच्चों ने सोमवार की सुबह मुखिया सज्जाद अंसारी के नेतृत्व में साक्षरता अभियान को लेकर प्रभातफेरी निकाली। जिसने विभिन्न टोलों में घूमकर आमजनों से अपने- अपने बच्चों को स्कूल जाने की अपील की तथा शिक्षा से होनेवाले फायदे को लोगों के बीच रखा। इस दौरान बेटी बचाव बेटी पढा़ओ, आधी रोटी खाएंगे बच्चों को पढ़ाएंगे इत्यादि नारे लगाये गए। उक्त अवसर पर मुखिया सज्जाद अंसारी ने कहा कि,साक्षरता ही समाज में व्याप्त कुरीतियों को दूर करने का सबसे सहज उपाय है। पंचायत के सभी बच्चों को शिक्षित करने को लेकर प्रभातफेरी के माध्यम से आमजनों के बीच जागरूकता अभियान चलाया गया। जिससे लोग अपने बच्चों को स्कूल भेजें। मौके पर पसस आशा देवी, वार्ड सदस्य अनुपमा रवानी, शांति चंद्रा, रीना देवी, गिरजा देवी, संध्या पाल, दशरथ चंद्रा, रवि कुमार कर्मकार, अर्जुन भुईंया, फटीक दास, कुणाल रवानी, बापी मंडल सहित दर्जनों की संख्या में लोगों की मौजूदगी रही।
hin_Deva hin_Deva